google/wiki40b huggingface dataset:
Deltochilum

Utseende

Middelsstore (gjerne 8–25 millimeter), ovale, nokså brede skarabider, som oftest matt svarte, sjeldnere metallfargede. Hodet er bredt skovlformet uten horn. Pronotum er mye bredere enn langt, gjerne litt kantete. Dekkvingene er brede og noe hvelvede, ofte med markerte punktrader. Beina er forholdsvis tynne, leggene påfallende krumme. Hode, pronotum eller dekkvinger kan ha blanke knøler.

Levevis

Som andre møkkskarabider har disse artene larver som lever av møkk. De voksne billene ruller møkka sammen til en «ball» som hos denne slekten gjerne er noe pæreformet. Denne graves ned og eggene legges på den. Den mellomamerikanske arten Deltochilum valgum har et helt annerledes levesett, den er et rovdyr som har spesialisert seg på tusenbein.

Utbredelse

Slekten er utbredt i Sør- og Mellom-Amerika og Nord-Amerika nord til Kentucky.
Den ukrainske gresk-katolske kirke

Historie

På initiativ fra kong Sigismund III av Polen inngikk seks ortodokse eparker i 1593 en union med den katolske kirke. Deres område i dagens Ukraina lå den gang politisk under Polen og kirkelig under den økumeniske patriark av Konstantinopel. Metropolitanbispedømmet Kiev ble setet for den ukrainsk-katolske kirkens overhode. Etter at Kiev hadde falt til Tsar-Russland i 1667, ble metropolitt av Kiev en ren ærestittel for kirkens overhode, som ble valgt blant eparkene. Etter Polens tre delinger ble eparkiet Lviv (polsk Lwów) i 1808 opphøyet til metropolitanbispedømme over de ukrainsk-katolske eparkiene. Kirkens overhode førte fra da av tittelen metropolitt av Lviv.
Etter andre verdenskrig og Ukrainas innlemmelse i Sovjetunionen ble den ukrainsk-katolske kirke tvangsforent med den russisk-ortodokse, og biskopene samt mange andre troende ble arrestert. Metropolitten av Lviv, Josyp Ivanovytsj Slipyj, ble i 1963 løslatt og utvist. Mens han levde i eksil i Vatikanstaten, ble han av pave Paul VI i 1975 utnevnt til storerkebiskop av Lviv. 1990 kunne Slipyj vende tilbake til sitt bispesete i Lviv. Storerkebiskop Ljubomyr Huzar flyttet i 2005 bispesetet til Kiev og tok tittelen storerkebiskop av Kiev og Halytsj.
Crawford County (Iowa)

Navn

Fylket har navn etter politikeren William H. Crawford.
Filippo Galli

Karriere

Galli spilte for AC Milan i perioden 1983 til november 1996, før han ble solgt til Reggiana, et annet Serie A-lag. Etter to sesonger hos Reggiana, gikk han over til Brescia. I en alder av 38-år spilte han en sesong hos Watford mens Gianluca Vialli var manager. Han avsluttet spillerkarrieren i 2004, etter to sesonger hos Serie C-klubben Pro Sesto.
Fjellnandu

Utbredelse

Den forekommer i Patagonia og Altiplano, i Argentina, Bolivia, Chile og Peru.
Abel Aguilar

Landslaget

Aguilar var lagkaptein på de colombianske landslagene på U17-, og senere på U20-nivå. Aguilar fikk stjernestatus som leder for et lag på U20-nivå. Laget endte på tredjeplass under FIFA World Youth Championship i 2003. Aguilar deltok i Copa América i Peru i 2003, hvor han scorte Aguilar to mål som gjorde at Colombia gikk til semifinalen.
Han ble tatt ut til Colombias tropp til fotball-VM i Russland i 2008.
UNIPEDE

UNIPEDE var en sammenslutning av elektrisitetsverkforeninger i 59 europeiske land. Sammenslutningen ble opprettet i 1925. Fra Norge deltok Energiforsyningens fellesorganisasjon.
UNIPEDE hadde som formål å arbeide med problemer som forsyningen av elektrisitet står overfor, og utvekslet informasjon mellom medlemmene. Organisasjonen hadde et permanent sekretariat med sete i Paris. 
Navnet er en forkortelse for Union International des Producteurs et Distributeurs d`energie electrique, som på norsk betyr «Internasjonal forening for produsenter og distributører av elektrisk energi».
UNIPEDE og Eurelectric ble i 1999 slått sammen og fortsetter virksomheten under navnet Eurelectric.
Prefontaine Classic 2018

Prefontaine Classic 2018 var et friidrettsstevne som ble arrangert på Hayward Field i Eugene i USA 25. og 26. mai 2018. Stevnet var det tredje av 14 stevner i Diamond League 2018. Prefontaine Classic har vært arrangert siden 1973, og siden 1975 under dette navnet.
Zeri

Frazioni

Kommunen omfatter følgende frazioni:
Adelano, Antara, Bergugliara, Castello, Coloretta, Ferdana, Fichi, La Dolce, Noce, Patigno, Rossano, Serralunga, Valditermine, Villaggio Aracci, Villaggio Passo del Rastrello
Skyggefly

Utseende

Et middelsstort (vingespenn 32 – 39 mm), kraftig bygd, gråbrunt nattfly. Hannen har dobbelt kamtannede antenner, hunnen trådformede. Vingene er forholdsvis korte og brede, særlig hos hannen. Forvingen er gråbrun med mørke tverrlinjer. Langs framkanten er det noen små, hvite flekker, og nyremerket er delvis kantet med hvitt. Bakvingen er lyst brungrå, noe mørkere hos hunnen.

Levevis

Denne arten kan finnes i mange ulike habitater, både i skog og i mer åpne områder. Larven lever på ulike urter og utvikler seg mellom august og mai. De voksne sommerfuglene flyr i mai – juni.

Utbredelse

Skyggeflyet er utbredt over hele Europa og videre østover til Sajanfjellene i Sentral-Asia. I Norge er den vanlig, ofte tallrik, nord til Nord-Trøndelag.
Atysilla

Levevis

Larvene lever i jorda der de eter på røtter.

Utbredelse

Én art lever i Etiopia og én i Kamerun, de øvrige er utbredt fra den Den demokratiske republikken Kongo og sørover i Afrika.
Presidentvalget i Afghanistan 2009

Et presidentvalg i Afghanistan ble avholdt den 20. august 2009. Det var landets andre demokratiske valg; det forrige valget ble avholdt den 9. oktober 2004 og endte med at Hamid Karzai ble valgt til president for en femårsperiode som sluttet i oktober 2009.
Flatøybok

Beskrivelse

Flatøyboka er det største av de islandske manuskripter fra middelalderen. Det regnes også som særlig vakkert; det består av 225 fine pergamentblad, nennsomt skrevet og illustrert. Innholdet består hovedsakelig av sagaer om de norske kongene som også finnes i Snorre Sturlasons Heimskringla. Det gjelder spesielt sagaene om Olav Tryggvason, Olav den hellige, Magnus den gode og Harald Hardråde, foruten de kongesagaer som ikke finnes i Heimskringla, som sagaene om Sverre Sigurdsson og Håkon Håkonsson. 
Sagaene skiller seg fra andre utgaver ved at de er utvidet med tilleggsmateriale som ikke er funnet andre steder, noe av det svært gammelt, og med unike forskjeller. Det meste av tilleggsmaterialet er plassert innenfor kongesagaene – vevd inn i den øvrige skriften. I tillegg har Flatøyboka den eneste kopien av Eddadiktet Hyndluljod (Hyndluljoð), et unikt sett av annaler fra skapelsen og fram til 1394, og mange andre korte fortellinger ikke nedtegnet andre steder, slik som Tåtten om Norne-Gjest (Nornagests þáttr).

Historie

Fra pergamentprøver og tekstbevis ble boka skrevet i 1387 og ble fullført i 1394 eller kort tid senere. Den første siden slår fast at dens eier er Jon Håkonsson (Jonn Hakonar son), og at boka ble nedtegnet av to prester. En av dem, prest Jon Tordsson (Jon prestr Þórðar son), nedtegnet Eirik den vidfarnes saga på slutten av de to Olavsagaene. Den andre, prest Magnus Torhallsson (Magnús prestr Thorhallz sun), nedtegnet det tidligere og det senere materialet foruten at han også tegnet illustrasjonene.
Tilleggsmaterialet ble lagt inn på slutten av 1400-tallet.
Manuskriptet fikk første gang spesiell oppmerksomhet av lærde etter 1651. Da fikk biskop Brynjólfur Sveinsson av Skálholt tillatelse fra kong Fredrik III av Danmark å kreve at alle folk på Island som eide gamle manuskripter skulle utlevere dem til den danske kronen. De kunne overlevere originalen eller en kopi, enten som en gave eller for en symbolsk pris. Jon Torfason, sønn av presten Torfi Finsson, som bodde på Flatey i det nordvestlige Island, eide den boken som allerede var kjent som Flateyboka etter øya. Jon nektet å utlevere sitt verdifulle arvestykke, den største og vakreste boken på hele Island, og Jon fortsatte å nekte selv da biskop Brynjólfur besøkte ham og tilbød fem hundre ‘land’. Til slutt måtte Jon gi etter for presset og overlot boken til biskopen da han var i ferd med å forlate øya, og for dette ble Jon fritatt for all framtidig kirkeskatt.
Manuskriptet ble overlatt til Tormod Torfæus i 1662 som en gave fra biskop Brynjólfur til kong Fredrik III og plassert på Det kongelige museum i København. De øvrige av biskopens samlinger ble spredd mellom hans slektninger som ikke hadde noen interesse av dem, og de verdifulle manuskriptene forsvant for alltid, skjønt noen av dem overlevde i avskrifter.
I 1971 ble Flatøyboka og Codex Regius etter lange forhandlinger igjen ført tilbake til Island som en islandsk nasjonalskatt og blir nå oppbevart og studert på Árni Magnússon institutt i Reykjavík.
I 1930 ble Flatøyboka utgitt i faksimileutgave av Finnur Jónsson (1858-1934) og senere i utgave av Sigurður Nordal (1944–1945).
HMS «Pathfinder» (G10)

HMS «Pathfinder» (G10) var en jager tilhørende den britiske Royal Navy.
Skipet ble bygget av Hawthorn Leslie & Co, og ble satt inn i tjeneste 13. april 1942. Under andre verdenskrig deltok «Pathfinder» i antiubåtkrigføring mange steder i verden, og senket flere tyske og italienske ubåter.
Den 11. februar 1945 ble «Pathfinder» skadet av japanske bombefly utenfor Ramree, og ble tatt ut av tjeneste. Skipet ble hugget opp i november 1948 i Milford Haven.
Benue

Sideelver

Sideelvene fra hhv øst og vest er omtrent jevnstore, og mange av dem av drøye 200 km lengde. Den øverste sideelva er Mayo Kébbi, som i flomperioder har forbindelse med elva Logone – en del av Tsjadsjøens dreneringssystem. Sideelva renner gjennom Tsjad og Kamerun hvor den møter Benue ved byen Garoua. Ovenfor dette stedet demmes Benue opp med Lagdo-demningen.
Neste større (høyre) sideelv er Gongola, som er om lag 400 km lang. Den starter i de sentral-nigerianske fjellene i delstaten Bauchi øst for byen Jos, og munner ut i Benue-elva ved byen Numan.
Andre høyre sideelver er Pai, Wase, Ankwe og Okwa, mens venstre sideelver er Taraba og Donga i Taraba-staten, og Katsina i Benue-staten. Disse venstre sideelvene kommer fra Adamawaplatået i inntil 2 000 meters høyde, og har potensial for vannkraft.
Asiamesterskapet i friidrett 1993

Asiamesterskapet i friidrett 1993 var det niende Asiamesterkapet i friidrett, det ble arrangert i Manila i Filippinene. Det var 22 øvelser for menn og 19 for damer. Kina ble beste nasjon med 23 gullmedaljer foran Sør-Korea og Kasakhstan begge med tre.
Ulriksdal gruver

Ulriksdal gruver er ei nedlagt gruve som ligger i Trondheim kommune like ved grensa til Klæbu kommune. Gruva ligger like sør for fylkesvei 704 i Sjøla.
Gruvedrifta ble starta av ridder og baron William Davidson i 1670 for å utvinne kobber. Engelskmannen drev samtidig Mostadmarkens Jærn-Værk i Malvik. Gerhard Schøning skriver om Davidsons privilegier ved sitt besøk i Klæbu i 1773: «Privilegiene indeholdte blant andet, at i Værkernes Cirkumference, af 4 Mile, alt Savbrug og alt Tiære-Brænderie afskaffes, men dette gav Anledning til Trætte og Processer, og det nye Ulrichsdalske Værk svarede ei til det Haab, man havde giort sig derom». Etter 5 års drift ble virksomheten innstilt.
Driften ble tatt opp igjen noen år senere, men ble også da innstilt etter kort tid. Schøning rapporterte i 1773 at det var store gråfjellshauger utafor de to gruveinngangene etter kort tid. Han konkluderte med at gruvedrifta «maae have været temmelig vidt dreevet», gruvene var full av vann. Smeltinga av malmen foregikk først ved Sjølbekken på gården Nideng, senere ble det bygd smeltehytte ved Hyttfossen.
I 1901 til 1903 var det et nytt forsøk på gruvedrift i Sjøla. Nordenfjeldske Grubeselskap sto bak drifta, denne gang etter svovelkis. I 1902 var 17 mann sysselsatt ved gruva og årsproduksjonen var ca. 800 tonn svovelkis.
Neste driftsforsøk var i 1909, da ble det tatt ut 1650 tonn eksportkis. Det siste driftsforsøket var mellom 1916 til 1918 i regi av A. Huitfeldt & Co. Kisen som ble tatt ut ble frakta til Ilsvika og blanda med kisen fra Kjøligruvene fra Ålen.
Ulriksdal gruver ligger i grønsteinsfeltet i Vassfjellet. Dette grenser til gabbroforekomsten på gården Jesmo, der Franzefoss driver steinbrudd og pukkverk.
Erik Sæmundsson

Erik Sæmundsson (fødselsår og fødested er ukjent; Død omkring årsskiftet 1449/50.) var en norsk ridder, riksrådsmedlem og medlem av slekten Skanke. Han er nevnt som fogd i Viken 1410 og 1439, og omtales som høvedsmann i Tønsberg 1446. Han ble trolig utnevnt til ridder ved Christoffer av Bayerns kroning i Oslo 1442, og ble opptatt i riksrådet 1445. Sæmundsson ble muligens drept etter ordre fra Hartvig Krummedike på grunn av stridigheter om hvem som skulle bli konge av Norge etter Christoffer av Bayerns død. Sæmundsson støttet Karl I mens Krummedike støttet Christian I.
Capoeme

Utseende

En middelsstor, lang og tynn, brunsvart trebukk. Antennene er tynne og litt lengre enn kroppen. Pronotum er tønneformet, lengre enn bredt. Dekkvingene er litt avsmalnende bakover. Beina er middels lange, lårene nokså tynne.

Utbredelse

Slekten er kjent fra Sør-Afrika (Eastern Cape).
Mighty Morphing Power Rangers

Mighty Morphing Power Rangers er en amerikansk action- og eventyrserie for barn som gikk på Fox fra 1993 til 1995. Serien omhandlet fem tenåringer som bodde i den fiktive byen Angel Grove i California. En dag ble de gitt mystiske krefter gjennom en «morph-device» som forvandlet dem til anonyme slåsskjemper med spesialdrakter. Hver av de fem hadde sin forskjellige farge – Rød, Blå, Gul, Svart og Rosa.
I Norge den ble sendt på TV3.
Serhiy Skachenko

Landslaget

Serhiy Skachenko spilte 17 landskamper for Ukrainas herrelandslag.
Kosong

Administrativ inndeling

Fylket er delt inn i en ŭp (småby) og 23 ri (landsby).
Gaarder

Gaarder er en gård i Elverum, med tunet i Elverum sentrum. Gårdsdriften er avviklet, og gården er utgangspunkt for arrangementer, skogbruk og eiendomsdrift. 
Gårdens historie kan føres tilbake til siste del av 1400-tallet, da den ble skilt ut fra prestegården i Elverum. I 1733 kjøpte Gulbrand Aamodt gården sammen med Christen Løvberget. De var de første lokale eiere og brukere av gården. I eierrekken har navn som Øvergaard og Aakrann gått igjen, og dagens eier Gunnar Aakrann Eek er etterkommer av Gulbrand Aamodt. 
Flere av Elverums ordførere har eid Gaarder eller vært knyttet til gården: Hans Øvergaard, Gulbrand Øvergaard og John Aakrann. Amtsformannskapet i Hedmark hadde sitt første møte her i 1837, og Gaarder var også et av de to faste møtestedene for Elverums formannskap fra 1837.
Under flukten fra Oslo 9. april 1940 kom kongefamilien til Gaarder om kvelden den 9. april, og oppholdt seg der i noen timer. På Gaarder skilte de lag slik at kronprinsesse Märtha av Norge og barna flyktet videre til Sverige. Eier av Gaarder var da Gulbrand Øvergaard Aakrann (1872–1943), som eide gården fra 1927 til sin død. Han var sønn av ovennevnte John Aakrann.
Bunaeopsis

Utseende

Middelsstore til store (vingespenn 75-110 millimeter) påfuglspinnere med brede, avrundede vinger. Vingene er enten gulbrune eller brokete med et stort innslag av rosa, særlig på bakvingen. Vanligvis er det store øyeflekker på alle fire vinger, av og til bare på bakvingene. Utenfor disse er det en tverrlinje.

Utbredelse

Slekten er utbredt i Afrika.
NM i svømming langbane 1989

NM i svømming langbane 1989 ble arrangert i Harstad 30. juli - 2. august 1989.
Grunnkretser i Svelvik kommune

Grunnkretser i Svelvik kommune er delområder og grunnkretser som seksjonerer Svelvik kommune, Vestfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Plakat

Plakatkunst

Plakatkunsten er en type grafisk kunst med nært slektskap til bl.a. skilt, flygeblad, teaterprogram, postkort, skillingstrykk og tresnitt. De eldste plakatene kjenner vi fra antikkens Pompeii, men først med boktrykkerkunsten like før år 1500 ble det mulig å mangfoldiggjøre kunngjøringene og spre dem som plakater, som oftest i form av reine tekstplakater uten illustrasjoner. Moderne plakater med enkel utforming og kraftige farger oppstod samtidig med fargelitografiet på 1800-tallet. Siden Toulouse-Lautrecs berømte plakater har mange billedkunstnere, f.eks. Picasso, Chagall og Matisse, tegnet plakater, og enkelte, f.eks. Alfons Mucha og Edward McKnight-Kauffer, gjorde plakatkunsten til sin spesialitet.
Plakater har også vært brukt i politisk propaganda, f.eks. under verdenskrigene og i kommunistiske land. I Norge er særlig Harald Damsleths naziplakater kjent. Flere land har en sterk plakattradisjon, for eksempel Polen, der plakatmotivene ofte har vært surrealistiske, og Japan, der plakatene er preget av grafisk klarhet, jevne flater og reine linjer. Plakatkunsten i dag sees særlig i form av reklameboards og filmplakater selv om disse ofte er kunstnerisk lite spennende.
Plakatkunsten har ellers mye til felles med bokomslag, bladforsider og annonser. I likhet med plakatene skal disse fange publikums oppmerksomhet og formidle et budskap på kort tid. Den effektive plakaten bør derfor være tydelig og lettfattelig, men også ha et særpreg og skille seg ut i mengden.
En egen del av plakatkunsten er plakater for populærmusikalske konserter. Etter hvert har dette blitt en anerkjent subgenre av populærkunst.
Det visuelle uttrykket har bakgrunn i ordinære reklameplakater. Det har blitt utviklet en særegen stil med konsertplakater for country- og rockartister i 1950-årene og 1960-årene. Denne stilen har blitt utviklet videre fram mot vår tid.
Etter hvert har plakatkunst blitt et populært samlerobjekt, ettersom flesteparten av plakatene er silketrykt i små opplag, signert og nummerert av kunstneren selv.
Blant kjente navn innen moderne plakatkunst er Frank Kozik, Art Chantry, Match Showprint, Coop, Firehouse samt Tara McPherson.
Den største plakatkunstmessen i verden, Flatstock, blir avholdt to ganger årlig i USA. I september 2008 ble den arrangert også for første gang i Hamburg.
Östersund

Idrett

VM i skiskyting ble arrangert i Östersund i 2008, og i øvrige år siden 2005 har sesongåpningen i verdenscupen i skiskyting funnet sted i Östersund.
Östersund er også kjent for ikke å ha fått tildelt de olympiske vinterleker i 1994, til fordel for Lillehammer. Det var da den daværende rådmannen i Åre, John Bruno Jakobsson, uttalte de etter hvert så brukte ordene «Jag är inte besviken – jag är förbannad!» Östersund har sammen med Åre søkt om å få arrangere Olympiske vinterleker tre ganger, 1994, 1998 og 2002. Östersund–Åre ønsket å stille som Sveriges kandidat i kampen om å få arrangere OL nok en gang for å få 2018-lekene, men ingen søknad ble denne gang sendt fra Sverige.
I byen ligger Jämtkraft Arena.
Gummistøvler

Gummistøvler, også kalt regnstøvler, sjøstøvler, slagstøvler og annet, er vanntette støvler laget av gummi eller pvc-plast. Slikt fottøy brukes for å beskytte føttene og beina mot vann, søle og fuktighet, for eksempel i regn og under arbeid i våte miljøer. Tjukkere gummistøvler kan også brukes som verneutstyr, for eksempel mot mindre stikk og støt. Innsida av gummistøvler er vanligvis fôret med tynn tekstil.

Varianter og bruk

Gummistøvler kommer i høyere, kraftigere eller lavere og lettere modeller. Noen støvler har i tillegg snøring eller spenner på skaftet for å feste støvelne tettere til beinet og samtidig gjøre det lettere å ta dem av etter bruk. Gummistøvler som nyttig fottøy for bønder og fiskere har tradisjonelt vært laget i svart eller brunlig naturgummı. Støvlene har seinere også blitt farget grønne til for eksempel jakt- og fritidsbruk.
I dag finnes det også gummistøvler designet som moteplagg i ulike fargekombinasjoner eller pyntet med mønstre.
Gummistøvler med lave skaft kan kalles seilerstøvler. De var populære moteplagg på 1970-tallet, gjerne i martime farger som blått og hvitt, Tyngre gummistøvler med skaft kan kalles slagstøvler. Vadestøvler er gummistøvler som rekker til skrittet eller er del av en bukse. De brukes når en fisker vasser ut i ei elv, et vann eller sjøen, for eksempel ved flue- eller visse typer rekefiske. Liknende beinklær kan også brukes omrbord i fiskebåter.
Det finnes også vanntette støvler av andre typer, særlig moderne varianter laget i plaststoff og fôret til vinterbruk. Dette gjelder for eksempel barnestøvler av merket Cherrox.
Trange gummistøvler lar ikke føttene puste og støvlene bør brukes med tjukke sokker for å hindre at det blir altfor klamt eller produseres fotsvette.
Verken sko, lærstøvler eller gummistøvler tåler varme og vått fottøy bør tørkes sakte eller forsiktig, for eksempel i et tørkeskap eller ved hjelp av en elektrisk støveltørker. populære

Wellingtons

Gummistøvler kalles ofte Wellingtons på engelsk etter Arthur Wellesley, 1. hertug av Wellington som omkring 1800 fikk tilpasset sine militære skaftestøvler av lær til en lettere, lavere og mer tettsittende variant. De første Wellington-støvlene ble populære på 1840-tallet blant patriotiske og motebevisste briter som ønsket å etterlikne krigsheltene fra napoleonskrigene. Betegnelsen Wellington boots, wellies og tilsvarende er siden beholdt for liknende støveltyper, deriblant vanlige gummistøvler.

Annet

Seksuell interesse for gummistøvler og plagg laget av gummi er en seksuell fetisj hos enkelte.
RBD

RBD var en meksikansk popgruppe som ble startet etter suksessen med TV-serien Rebelde i 2004. RBD vokste etter hvert betydelig, og var en av de mest populære popgruppene i Latin-Amerika da medlemmene gikk hvert til sitt i 2009.
Cassiodorus

Flavius Magnus Aurelius Cassiodorus Senator (født 490, død ca. 585) var en latinsk skribent og historiker fra senantikken. Senator var en del av hans navn, og ikke hans embete.
Han ble født i Scylletium, Bruttium i det østgotiske riket i det nåværende Italia i 480. Han var romer av fødsel, ikke goter, og han bekledde flere stillinger som romersk embedsmann, han var kvestor fra 507 til 511 og ble romersk konsul i 514. Han nøt stor anseelse under østgoterkongen Teoderik den store, og ved kongens død i 526 var han magister officiorum, en slags «innenriksminister». Senere trakk han seg tilbake og grunnla klosteret Vivarium. Her begynte han å skrive. Av de temaene han skrev om kan nevnes historie, teologi og musikk.
Han skrev et 12-binds verk om goterne som nå er gått tapt, men som var den viktigste kilden til Jordanes' verk De origine actibusque Getarum (Om goternes opprinnelse og gjerninger), vanligvis omtalt som Getica om goternes historie. 
Han skrev også Institutiones litterarum, en slags encyclopedi.

Cassiodorus' historieskriving

Cassiodorus brukte romernes lange tradisjoner for historieskriving til å fremstille goternes historie - goterne selv hadde liten tradisjon i så måte. Han prøvde med dette å gi goterne «en historie som i alder og heroisme kan hamle op med romernes og grækernes». Han har imidlertid blitt beskyldt for å blande sammen historiske fakta, og å plassere inn greske og orientalske sagn med amasoner og perserkonger, og dette har preget den senere historieskrivingen. Blant de mange myter som er skapt av Cassiodorus er teorien om at goterne opprinnelig utvandret fra Sverige, noe som er sterkt bestridt blant moderne historikere.
Kronos Quartet

Kronos Quartet er et amerikansk strykekvartett-ensemble, grunnlagt av David Harrington i 1973.

Karriere

Et bredt publikum ble kjent med Kronos Quartet gjennom albumet Kronos Quartet Plays Music of Thelonious Monk fra 1985. Det ble produsert av den tidligere produsenten til Thelonious Monk, Orrin Keepnews og publisert på dennes label Landmark.
Kronos Quartet oppfører framfor alt samtidsmusikk. De arbeider med mange komponister, blant annet Steve Reich, Philip Glass, Kaija Saariaho, Terry Riley, Henryk Mikołaj Górecki, Roberto Carnevale, og spiller forskjellige musikkformer, som for eksempel tidligmusikk, filmmusikk, jazz og Surf. Kronos har også spilt inn en bearbeidelse av Jimi Hendrixs Purple Haze og akkompagnert Dave Matthews Band på to sanger.